Ο **Λέβι Μουαναγουάσα** (*Levy Patrick Mwanawasa*) ήταν πολιτικός από τη Ζάμπια, τρίτος Πρόεδρος της χώρας από το 2002 ως το θάνατό του, το 2008. Ήταν ο πρώτος Πρόεδρος της Ζάμπιας που απεβίωσε εν ενεργεία.

Βιογραφία
---------

### Πρώτα χρόνια

Γεννήθηκε στο Μουφουλίρα στις 3 Σεπτεμβρίου του 1948 και σπούδασε Νομικά στο Πανεπιστήμιο της Ζάμπιας. Δημιούργησε τη δική του εταιρεία, *Mwanawasa & Company*. Παντρεύτηκε τη Μορίν και απέκτησαν μαζί 4 παιδιά. Απέκτησε άλλα 2 παιδιά από πρώτο γάμο.

### Πολιτική καριέρα

Το 1991 έγινε αντιπρόεδρος στην κυβέρνηση του Προέδρου Φρέντερικ Τσιλούμπα. Παραιτήθηκε το 1994, καταγγέλλοντας διαφθορά και απέτυχε να εκλεγεί Πρόεδρος το 1996. Το 2001 κέρδισε τις προεδρικές εκλογές επικρατώντας 10 ακόμα υποψηφίων και ορκίστηκε Πρόεδρος στις 2 Ιανουαρίου του 2002, ενώ η Αντιπολίτευση κατήγγειλε νοθεία. Το 2005, ο Μουαναγουάσα ζήτησε συγγνώμη από το λαό του επειδή απέτυχε να αντιμετωπίσει τη φτώχεια.

Επανεκλογή
----------

Επανεξελέγη στις προεδρικές εκλογές της 28 Σεπτεμβρίου του 2006 (ως υποψήφιος του Κινήματος για την Πολυκομματική Δημοκρατία- Movement for Multiparty Democracy) με 43% των ψήφων, έναντι 29,4% για τον υποψήφιο του Πατριωτικού Μετώπου, Μάικλ Σάτα και 25,3% για τον Χακαΐντε Χιτσιλέμα της Ενωμένης Δημοκρατικής Συμμαχίας (United Democratic Alliance).

### Ασθένεια

Στις 29 Ιουνίου του 2008 υπέστη εγκεφαλικό επεισόδιο ενώ βρισκόταν το Σαρμ ελ Σέιχ της Αιγύπτου για τη σύνοδο της Αφρικανικής Ένωσης. Στις 2 Ιουλίου μεταφέρθηκε αεροπορικώς στο Παρίσι για επιπλέον νοσηλεία. Ο Μουαναγουάσα ήταν σε ημικωματώδη κατάσταση.

Στις 3 Ιουλίου του 2008 ήρθαν στο φως εσφαλμένες πληροφορίες ότι ο Μουαναγουάσα είχε πεθάνει στο νοσοκομείο του Παρισιού. Τις ψεύτικες πληροφορίες διέψευσε η ίδια η κυβέρνηση της Ζάμπιας.

Ο Μουαναγουάσα εισήχθη για νοσηλεία στο Στρατιωτικό Νοσοκομείο του Περσί, στο Παρίσι. Σε ιατρικό ανακοινωθέν στις 7 Ιουλίου του 2008 αναφέρθηκε ότι η κατάστασή του ήταν σταθερή Ωστόσο, ο πρόεδρος υπεβλήθη σε χειρουργική επέμβαση, εξαιτίας αναπνευστικού προβλήματος.Η εν λόγω επέμβαση ήταν επιτυχής.

### Θάνατος

Ο προσωρινός πρόεδρος Ρουπία Μπάντα δήλωσε στις 18 Αυγούστου ότι η κατάσταση της υγείας του Μουαναγουάσα είχε παρουσιάσει ξαφνική επιδείνωση. Παρά την επέμβαση των ιατρών, η κατάστασή του παρέμεινε κρίσιμη. Ο Πρόεδρος κατέληξε στη Γαλλία στις 19 Αυγούστου και τη θλιβερή ανακοίνωση έκανε μέλος της οικογένειάς του, που επιθύμησε να κρατήσει την ανωνυμία του.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λέβι Μουαναγουάσα** |

1. ↑  (BBC), 2 Ιουλίου 2008
2. ↑  «Zambian President Mwanawasa Is Alive, Government Says (Update1)». *Bloomberg*. 3 Ιουλίου 2008. Ανακτήθηκε στις 3 Ιουλίου 2008.
3. ↑  "President Mwanawasa undergoes medical review" Αρχειοθετήθηκε 2008-08-03 στο Wayback Machine. Zambian Presidency website, 7 Ιουλίου 2008.
4. ↑  "DR MWANAWASA, SC HAD A SUCCESSFUL OPERATION" Αρχειοθετήθηκε 2008-08-03 στο Wayback Machine. Ιστότοπος Προεδρίας της Ζάμπιας, 8 Ιουλίου 2008.
5. ↑  "UPDATE REPORT ON THE CONDITION OF HIS EXCELLENCY THE PRESIDENT, DR LEVY P MWANAWASA, SC" Αρχειοθετήθηκε 2008-08-22 στο Wayback Machine. Zambian Presidency website, 18 Αυγούστου 2008.
6. ↑  BBC *Zambia's president dies in France*,19 Αυγούστου 2008

  


|  |  |  |  |
| --- | --- | --- | --- |
| 

| π • σ • ε
Πρόεδροι της Ζάμπιας |
| --- |
|  |
| 
* Κένεθ Καούντα
* Φρέντερικ Τσιλούμπα
* Λέβι Μουαναγουάσα
* Ρουπία Μπάντα
* Μάικλ Σάτα
* *Γκάι Σκοτ* (Υπηρ.)
* Έντγκαρ Λούνγκου
* Χακαΐντε Χιτσιλέμα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 73389059
* LCCN: nb2009000286
* ISNI: 0000 0001 1770 0773
* GND: 143874381
* SUDOC: 254700489

 |

 |